E arroganca është mu ajo që i vë në funksion makinacionet politike të koalicionit qeveritar. Pas tërheqjes së opozitës nga punimet e Kuvendit (ende e paqartë për sa kohë dhe si – a me dorëheqje apo mbajtje mandatesh deri në gashtë muajt e ardhshëm), tash deputetët e koalicionit qeveritar, plus minoritetet joserbe, e kanë rrugën e hapur për të vendosur për çka t’ua ka ënda, mundësisht pa asnjë debat e kundërshtim. Sidoqoftë, sharra hasi në gozhdë në fillim të javës, kur nuk u votua lista e kandidatëve për t’i emëruar anëtarët e “gjykatës së tenderëve” – vendit kyç për kontrollimin e parasë publike, ngase LDK-ja nuk pajtohej me kandidatët e deleguar nga PDK-ja.